«Toshshahartransxizmat» test sinovlari o‘tkazilishi sababli 30 dan ortiq avtobus yo‘nalishlari va harakatlanish vaqtini o‘zgartirdi. Foto: KUN.UZ «1 avgustdan 13 avgustgacha Toshkent shahridagi bir nechta manzillarda test sinovlari o‘tkazilishi munosabati bilan, ushbu manzillar orqali harakatlanuvchi shahar jamoat transporti yo‘nalishlarining harakati soat 5:00 dan tashkil etilishini ma’lum qilamiz», deyiladi xabarda. Qayd qilinishicha, test sinovlari o‘tkaziladigan manzillar orqali harakatlanuvchi quyidagi avtobus yo‘nalishlari o‘zgartiriladi: 19, 50, 63, 115, 85, 88, 152, 24, 51, 67, 91, 93, 95, 140, 2, 38, 89, 136, 44, 68, 155, 17, 58, 60, 76, 53, 64, 65, 141, 196, 133m va 28m.